Diari Oficial de la Generalitat Valenciana


Sumari del DOGV 5942, del 28-01-2009 (2009/760)

Informació pública de l'aprovació del padró cobrador així com les liquidacions de les quotes del recurs cameral permanent referides a l'impost de societats, impost sobre la renda de les persones físiques i impost d'activitats econòmiques i la iniciació del període voluntari de cobrança d'aquestes quotes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/760


Data del document
:   22-01-2009

Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació del padró cobrador així com les liquidacions de les quotes del recurs cameral permanent referides a l'impost de societats, impost sobre la renda de les persones físiques i impost d'activitats econòmiques i la iniciació del període voluntari de cobrança d'aquestes quotes. [2009/760]  
De conformitat amb el que disposa l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, es fa saber als seus electors que el Comité Executiu, en les sessions celebrades els dies 16 de març, 12 de juliol i 26 de setembre de 2006, 29 de gener i 13 de juliol de 2007, 4 de març i 19 de juny de 2008 i 22 de gener de 2009, aprova el padró cobrador així com les liquidacions de les quotes del recurs cameral permanent referides a l'impost de societats, a l'impost sobre la renda de les persones físiques i a l'impost d'activitats econòmiques i acorda també la iniciació des del dia 5 del mes de febrer de 2009 del període voluntari de cobrança de les quotes del recurs cameral permanent girades en les quanties, formes i termes que establixen els articles 12, 13 i 14 i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques i la Llei 51/2002, de 27 de desembre, de Reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària i les normes reglamentàries de desplegament de la indicada llei vigents, en relació a l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'aquesta corporació, és a dir, tota la província de Castelló.  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs cameral permanent, i els enviarà notificació rebut en què constaran les dades d'identificació del deute, així com el termini de pagament en període voluntari i les entitats financeres on puga efectuar-se l'ingrés; a més contindrà la indicació de la normativa legal en què es basa la quota girada i els recursos que es poden interposar en cas de disconformitat amb aquesta.  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que pertoquen, tot això d'acord amb l'esmentada Llei 3/1993, de 22 de març, i la Resolució de 19 d'octubre de 1993 (Boletín Oficial del Estado de 10 de novembre) que publica el conveni d'1 d'octubre de 1993 de prestació de serveis de la mencionada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.  
Castelló de la Plana, 22 de gener de 2009.- El president: Salvador Martí Huguet. El secretari general en funcions: Vicente Casañ Casañ.